Elspeth Huxley

Elspeth Jouceline Huxley, nada o 23 de xullo de 1907 en Londres e finada o 10 de xaneiro de 1997 en Tetbury (Gloucestershire), foi unha escritora, xornalista e oficial colonial británica.

 Traxectoria 
Nada en Londres, chegou en 1912 cos seus pais a Thika, na actual Kenya, para abrir unha plantación de café. En 1925 marcha a Inglaterra e aos Estados Unidos para estudar, aínda que retorna periodicamente cos seus pais. en 1929 converteuse en axudante da oficina de prensa de Empire Marketing Board, en 1932 deixa o seu traballo e viaxa por toda a zona, e publica os seus primeiros libros, entre eles Lord Delamere and the making of Kenya, unha biografía do famoso colono. Formou parte da Comisión para a revisión da Constitución da Federación de Rhodesia, e aínda que comezou avogando polo colonialismo, máis tarde apoiou a independencia dos países africanos.

Escribiu máis de 30 libros, entre eles descatan The Flame Trees of Thika e The Mottled Lizard nos que conta as súas experiencias nos seus primeiros anos en África.

Categoría:Personalidades da prensa
Categoría:Escritores en lingua inglesa
Categoría:Escritores de Kenya
Categoría:Nados en 1907
Categoría:Finados en 1997
Categoría:Nados en Londres
Categoría:Alumnos da Universidade de Reading